8. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ Αριθ. Δ. 11288 της 8/27 Νοεμ. 1975  (ΦΕΚ Β΄ 1398) Περί της διαδικασίας βεβαιώσεως και εισπράξεως του δικαιώματος χρήσεως υπονόμων του Ο.Α.Θ. και συνεισπράξεως τούτου υπό του Ο.Υ .Θ. εκ των αντιστοίχων λογαριασμών υδρεύσεως. Έχοντες υπ’ όψει: α)Τας διατάξεις των άρθρων 5 και 6 του άρθρου 13 του Ν.Δ. 707/1970 «περί συστάσεως Οργανισμού Αποχετεύσεως Θεσσαλονίκης» και β)Τας υπ’ αριθ. 127/1-9-75 και 703/2-9-75 πράξεις των Διοικητικών Συμβουλίων των Ο.Α.Θ. και Ο.Υ .Θ., αποφασίζομεν: 1.Εγκρίνομεν όπως από 1ης Ιανουαρίου 1976 το υπέρ του Οργανισμού Αποχετεύσεως Θεσσαλονίκης δικαίωμα χρήσεως υπονόμων, εν τη περιοχή Θεσσαλονίκης, ως τούτο καθορίζεται δια της παρ. 4 του άρθρου 10 του Ν.Δ. 787/1970, συνεισπράττεται υπό του Οργανισμού Υδρεύσεως Θεσσαλονίκης μετά των αντιστοίχων λογαριασμών υδροληψίας. 2.Καθορίζομεν την αμοιβήν συνεισπράξεως υπό του Ο.Υ .Θ. του δικαιώματος χρήσεως υπονόμων, εις ποσοστόν (5%) επι των υπέρ του Ο.Α.Π. εισπραττομένων ποσών. Το ποσοστόν τούτο θα υπόκειται εις αναπροσαρμογήν μετά διετίαν από της ισχύος της παρούσης, εφ’ όσον η σχέσις των στοιχείων προσδιορισμού του ήθελεν σημαντικώς μεταβληθή, τη προτάσει των Διοικητικών Συμβουλίων του Ο.Α.Θ. ή του Ο.Υ .Θ. και κατά την υπό της παρ. 6 του άρθρου 13 του Ν.Δ. 787/1970 διαδικασίαν. 3.Εγκρίνομεν όπως τα βαρύνοντα τον Ο.Α.Θ. ποσά εκ συμμετοχής του εις τας δαπάνας συνεισπράξεως του δικαιώματος χρήσεως υπονόμων, παρακρατούνται υπό του Ο.Υ.Θ. εκ των ποσών των εκάστοτε αποδιδομένων εις αυτόν εισπράξεων εκ δικαιώματος χρήσεως υπονόμων. 4.Εγκρίνομεν όπως τα υπό του Ο.Υ.Θ., δι’ οιονδήποτε λόγον, επιστρεφόμενα ποσά εκ πραγματοποιηθεισών εισπράξεων δια κατανάλωσιν ύδατος και δικαίωμα χρήσεως υπονόμων, καθ’ ο μέρος βαρύνουν τον Ο.Α.Θ., παρακρατούνται υπό του Ο.Υ.Θ., εκ των αποδιδομένων εις τον Ο.Α.Θ. εισπράξεων βάσει των νομιμοποιούντων την επιστροφήν δικαιολογητικών. 5.Εγκρίνομεν όπως τα πραγματοποιούμενα έσοδα εκ δικαιώματος χρήσεως υπονόμων υπό του Ο.Υ.Θ., αποδίδονται εις τον Ο.Α.Θ., βάσει προσωρινής εκκαθαριστικής καταστάσεως, ανά δεκαήμερον και κατατίθενται εις ίδιον (Αντί της σελ. 630,11) Σελ. 630,11(α) Τεύχος 584-Σελ. 109 Υπόνομοι Θεσσαλονίκης 23.Η.β.6-8 παρά τη Τραπέζη της Ελλάδος λογαριασμόν του Οργανισμού Αποχετεύσεως Θεσσαλονίκης εις το τέλος δε εκάστου τριμήνου και μετά την λογιστικήν τακτοποίησιν των οικείων λογαριασμών, γνωστοποιούνται υπό του Ο.Υ .Θ. εις τον Ο.Α.Θ. δια σχετικής εκκαθαριστικής καταστάσεως τα εισπρακτέα υπόλοιπα εκ δικαιώματος χρήσεως υπονόμων του τριμήνου. 6.Καθορίζομεν την εν γένει διαδικασίαν βεβαιώσεως και εισπράξεως των εσόδων του Ο.Α.Θ. ως ακολούθως: α)προς εξακρίβωσιν των υποχρέων εις καταβολήν δικαιώματος χρήσεως υπονόμων, τα αρμόδια όργανα του Ο.Υ .Θ. επί της λήψεως των ενδείξεων καταναλώσεως ύδατος, δι’ απλής προς τους καταναλωτάς ερωτήσεως θα εξακριβώνουν εάν τα χρησιμοποιούμενα υπ’ αυτών ακίνητα συνδέονται μετά του δικτύου αποχετεύσεως της πόλεως. Εις θετικήν των απάντησιν καθίστανται αυτομάτως υπόχρεοι και ο Ο.Υ .Θ. άνευ ετέρας τινός διατυπώσεως, θα ενεργή την χρέωσιν των οικείων λογαριασμών καταναλώσεως ύδατος και δια του αντιστοίχου ποσού του δικαιώματος χρήσεως υπονόμων. β)Εις τας περιπτώσεις αρνητικής απαντήσεως τα αρμόδια όργανα του Ο.Υ .Θ., δι’ απλού σημειώματός των θα γνωστοποιούν την αρνητικήν απάντησιν εις την υπηρεσίαν των, ήτις εις το τέλος εκάστου μηνός και μέχρι εξαντλήσεως του όλου αριθμού των υδροδοτουμένων υπό του Ο.Υ .Θ. θα προέρχεται εις την σύνταξιν ονομαστικής αναλυτικής καταστάσεως μετά στοιχείων της ακριβούς θέσεως των ακινήτων (Δήμος ή Κοινότης, οδός και αριθμός) των δηλωσάντων ότι τα υπ’ αυτών χρησιμοποιούμενα ακίνητα δεν συνδέονται μετά του δικτύου αποχετεύσεως. γ)Η ως άνω κατάστασις, πληροφοριακού απλώς χαρακτήρος και ουδεμίαν θεμελιούσα ευθύνην δια τον Ο.Υ .Θ. και τα όργανα αυτού τα οπωσδήποτε συμπράξαντα εις την κατάρτισίν της, θα αποστέληται εις τον Ο.Α.Θ., όστις δια των αρμοδίων οργάνων του θα ενεργή έρευναν προς διαπίστωσιν της ακριβείας δηλώσεως και μόνον εις την περίπτωσιν διαπιστώσεως ότι το ακίνητον, παρά την αρνητικήν δήλωσιν, συνδέεται μετά του δικτύου αποχετεύσεως, θα γνωστοποιή τούτο εις τον Ο.Υ .Θ. δια την χρέωσιν του λογαριασμού καταναλώσεως ύδατος αυτού και δια του αντιστοίχου ποσού του δικαιώματος χρήσεως υπονόμων. δ)Δια τας νέας παροχάς υδροδοτήσεως οι αιτούντες, δια δηλώσεώς των, γενομένης εις το σώμα της αιτήσεώς των, θα δηλούν εάν το ακίνητον των αποχετεύεται εις το δίκτυον υπονόμων ή όχι. Και εις την περίπτωσιν ταύτην θα ακολουθήται αναλόγως η ως άνω προβλεπομένη διαδικασία βεβαιώσεως και εισπράξεως. Σελ. 630,12(α) Τεύχος 584-Σελ. 110 ε)Αι πραγματοποιούμεναι υπό του Ο.Υ .Θ. χρεώσεις των καταναλωτών ενεργούνται κατά τον υπό του Οργανισμού τούτου εφαρμοζόμενον κύκλον καταμετρήσεως καταναλώσεως, ανεξαρτήτως αν ο κύκλος ούτος συμπίπτει προς το ημερολογιακόν έτος και στ)Η οριστική βεβαίωσις του δικαιώματος χρήσεως υπονόμων, συντελείται δια μόνης της εγγραφής του υποχρέου εις τον οικείον λογαριασμόν καταναλώσεως ύδατος του Ο.Υ .Θ., μη απαιτουμένης συντάξεως χρηματικού καταλόγου υπό του Ο.Α.Θ. 7.Εγκρίνομεν όπως το χαρτόσημον επί των κοινών λογαριασμών υδροληψίας και αποχετεύσεως, υπολογίζεται και εισπράττεται υπό του Ο.Υ .Θ. εφ’ ολοκλήρου του ποσού του κοινού λογαριασμού κατά την κλίμακα την εφαρμοζομένην δια τους λογαριασμούς υδροληψίας και αποδίδεται εις το Δημόσιον Ταμείον, άνευ διαχωρισμού και ως ενιαίον σύνολον μετά του χαρτοσήμου δια τους απλούς λογαριασμούς υδροληψίας, της διατάξεως ταύτης κυρωθησομένης και δια Νόμου, μερίμνη ημών. Η παρούσα δημοσιευθήτω δια της Εφημερίδος της Κυβερνήσεως. 23.Η.β.8 Υπόνομοι Θεσσαλονίκης